EkBass/fiwiki-20250220-pages-articles huggingface dataset:
Radu Câmpeanu

Radu-Anton Câmpeanu (; 28. helmikuuta 1922 Bukarest – 19. lokakuuta 2016) oli romanialainen poliitikko. Hän oli osallisena Romanian Kansallisliberaalisen puolueen uudelleen perustamiseen kommunismin kaaduttua. Hän myös toimi puolueen puheenjohtajana vuosina 1990–1995 sekä senaattorina Romanian parlamentin ylähuoneessa vuosina 1990–1992 ja 2004–2008. Hän sijoittui toiseksi saatuaan 10,64 prosenttia äänistä vuoden 1990 presidentinvaalissa, jonka voitti Ion Iliescu. Câmpeanulle myönnettiin puolueen ”vuoden 1990 perustajapuheenjohtajan” arvonimi. Hän oli myös jäsenenä puolueen keskuselimessä. ==Lähteet== * Camera deputaţilor: Legislatura 2004-2008: Senatul: Radu Anton Câmpeanu: Radu Anton CÂMPEANU – Sinteza activitatii parlamentare în legislatura 2004-2008 ===Viitteet=== Luokka:Romanialaiset poliitikot Luokka:Vuonna 1922 syntyneet Luokka:Vuonna 2016 kuolleet
Vilhelm Grefberg

Vilhelm Grefberg (17. marraskuuta 1842 Pernaja – 4. maaliskuuta 1886 Helsinki) oli suomalainen lääkäri ja suomenruotsalaisen kansansivistystyön vaikuttaja. Hän toimitti vuosina 1865–1870 Folkwännen-lehteä ja perusti vuonna 1882 Svenska folkskolans vänner -yhdistyksen, jonka puheenjohtajana hän toimi kuolemaansa asti. Hän kiersi opiskeluaikanaan Suomen ruotsinkielisillä seuduilla pitämässä esitelmiä. Viitattu 5.8.2013. Grefberg valmistui vuonna 1880 lääketieteen ja kirurgian tohtoriksi väiteltyään aiheesta Lupus essentialis tuberculosus. Hän erikoistui ihosairauksiin ja piti yksityisvastaanottoa. Hän johti Helsingin ruotsinkielisten dramaattista jakoa vuosina 1876–1885 ja perusti vähän ennen kuolemaansa ruotsalaiselle puolueelle Helsinkiin kunnallisen puolueorganisaation. 44-vuotiaana kuollut Grefberg on haudattu Helsingin Hietaniemen hautausmaalle. ==Julkaisut== * En blick på Finlands historia. Helsingfors: Edlund, 1866 – (Pennibibliothek för swenska allmogen i Finland utgifwet af nyländingar; 3.). – (Pennibibliotek; 3.). Verkossa * Frans Rosendahl ja Wilhelm Grefberg, Koraller och korallöar. Wäxternas nytta. Helsingfors: Edlund, 1867 – (Pennibibliothek för swenska allmogen i Finland utgifwet af nyländingar; 7–8.). – (Pennibibliotek 7–8.). Verkossa * Der Einfluss des warmen Bades auf den Blutdruck und due Harnsecretion. 1880 (Separat-Abdr. aus d. Zeitschrift für klinische Medicin, Bd 1., H. 1. Berlin, 1880 * Om behandling af syfilis, Helsingfors, 1880 ** Kuppataudin hoidosta. Helsinki: tekijä, 1882 * Om uretriten och dess behandling, Helsingfors, 1883 * Dermatologiska studier: 1, Lupus essentialis tuberculosus: akademisk afhandling. Väitöskirja. J. C. Frenckell & Son 1883. * Tippurista ja sen hoidosta; suom. Frans Lamminen. Helsinki: kustantaja tuntematon, 1884 * Wilhelm Grefberg, A. O. Freudenthal, Selim Lemström, V. Ö., Ur Finlands historie. Helsingfors: Svenska folkskolans vänner, 1884 – (Skrifter utgivna av Svenska folkskolans vänner, 4. häftet.) ==Lähteet== Luokka:Suomalaiset lääkärit Luokka:Suomalaiset järjestöjohtajat Luokka:Suomenruotsalaiset kirjailijat Luokka:Vuonna 1842 syntyneet Luokka:Vuonna 1886 kuolleet
Archon

Archon: The Light and the Dark on Free Fall Associatesin kehittämä ja Electronic Artsin vuonna 1983 julkaisema strategiapeli. Peli on julkaistu usealle alustalle. Archonissa pelaaja joutuu valitsemaan pimeyden tai valon puolen. Tavoitteena on voittaa toinen pelaaja tai tekoälyvastustaja. == Aiheesta muualla == * Luokka:Vuoden 1983 videopelit Luokka:Strategiapelit Luokka:Tappelupelit Luokka:Atarin 8-bittisten kotitietokoneiden pelit Luokka:Apple II -pelit Luokka:Commodore 64 -pelit Luokka:Amiga-pelit Luokka:DOS-pelit Luokka:Mac OS -pelit Luokka:Nintendo Entertainment System -pelit Luokka:Amstrad CPC -pelit Luokka:NEC PC-8801 -pelit Luokka:ZX Spectrum -pelit
Mari Hatakka

Mari Hatakka (s. 6. lokakuuta 1968 Helsinki) on suomalainen kulttuuri- ja markkinointialoilla toiminut filosofian tohtori. Hän aloitti Tavastia-klubin toimitusjohtajana 1. tammikuuta 2024. Hatakka on ollut Espoon kaupungin kulttuuripalvelupäällikkö ja Lippupisteen myyntijohtaja. Hänellä on historia laulajana ja musiikkiliiketoiminnan monitoimihenkilönä. Hatakka valmistui filosofian maisteriksi 1998 Helsingin yliopistosta pääaineenaan folkloristiikka ja sivuaineinaan naistutkimus ja uskontotiede. Hän väitteli filosofian tohtoriksi vuonna 2011. Hatakka on esiintynyt tanssijana seuraavissa yhtyeissä: Markku Arokanto Show, Pluto & The Astronauts, Topi Sorsakoski & Agents ja Leningrad Cowboys. Hän on laulanut taustoja useissa eri yhteyksissä - Leningrad Cowboysien lisäksi muun muassa Laika & Cosmonautsien kanssa, Niko Ahvosen, Martti Servo ja Napanderin, Eternal Erection -yhtyeen ja viimeksi Marjo Leinosen Huff'n Puff orkesterin kanssa. Solistisia osuuksia Hatakka on laulanut The Fabulettes -yhtyeessä ja a cappella -duossa Spick&Span.; Myynnin ja markkinoinnin töitä Hatakka on tehnyt muun muassa Tiketin myyntijohtajana (2008–2012) ja Flow Festivalin markkinointipäällikkönä (2012–2013). Vuodesta 2014 hän on työskennellyt Lippupisteen johtotehtävissä. == Väitöskirja == * == Lähteet == Luokka:Suomalaiset laulajat Luokka:Vuonna 1968 syntyneet Luokka:Elävät henkilöt
Jyrki Parantainen

Jyrki Parantainen (s. 31. joulukuuta 1962 TampereKuka kukin on 2015, s. 667) on suomalainen valokuvaaja ja Aalto-yliopiston valokuvauksen professori. Hänen yksityisnäyttelyitään ovat olleet Unelmia ja pettymyksiä Amos Andersonin taidemuseossa 2006, Horisontti Galleria Heinossa 2008 ja Maan ja taivaan väliltä Galleria Heinossa 2012. Parantaisella on ollut näyttelyitä Suomen lisäksi myös Ruotsissa, Britanniassa, Italiassa, Islannissa, Tanskassa ja Saksassa. Hänen töitään oli mukana kiertonäyttelyssä Personally – Photographs from The Helsinki School 2005 eri puolilla Saksaa. Parantaisen esteettisesti korkeatasoisissa mutta usein rujoa todellisuutta kommentoivissa töissä näkyy Andrei Tarkovskin ja Anselm Kieferin vaikutus. Parantainen voitti Fotofinlandia-palkinnon 1989, Suomi-palkinnon 1998 ja William Thuringin palkinnon 2006. ==Lähteet== Luokka:Suomalaiset valokuvaajat Luokka:Suomalaiset professorit Luokka:Aalto-yliopiston professorit Luokka:Vuonna 1962 syntyneet Luokka:Elävät henkilöt
Johannes Nyberg

Johannes Julius (Joh.) Nyberg (31. joulukuuta 1862 Nauvo – 13. syyskuuta 1931 Koski Tl) oli suomalainen maanviljelijä, maanviljelysneuvos ja kansanedustaja. Nybergin vanhemmat olivat pehtori Johan Nyberg ja Gretha Sofia Gustafintytär. Hän kävi Turussa viisi vuotta lyseota ja suoritti Tuorlan maanviljelyskoulun kurssin. Nyberg toimi tilanhoitajana Nauvossa vuoteen 1890 saakka ja sen jälkeen hän oli Koski Tl:ssä Koskenkartanon maatilan vuokraajana ja vuodesta 1912 tilanomistajana. Nyberg oli myös Kosken osuusmeijerin isännöitsijänä. Hän sai maanviljelysneuvoksen arvon 1920. Nyberg oli erityisesti tunnettu Ayrshire-karjan jalostajana. Nyberg oli kokoomuksen kansanedustajana 1919–1924 edustaen Turun läänin eteläistä vaalipiiriä. Nyberg oli Koski Tl:n kuntakokouksen puheenjohtaja ja kunnanvaltuuston jäsen. Hän oli muun muassa Lounais-Suomen osuusteurastamon hallituksen puheenjohtaja ja Suomen Ayrshire- yhdistyksen puheenjohtaja. Johannes Nyberg oli naimisissa vuodesta 1894 Maria Nauklerin kanssa. == Lähteet == * * Luokka:Maanviljelysneuvokset Luokka:Kansanedustajat Luokka:Kansallisen Kokoomuksen poliitikot Luokka:Koski Tl:n kunnanvaltuutetut Luokka:Varsinais-Suomen vaalipiiri Luokka:Vuonna 1862 syntyneet Luokka:Vuonna 1931 kuolleet
Punapyrstöbulbuli

Punapyrstöbulbuli (Criniger calurus) on bulbulien heimoon kuuluva varpuslintu. ==Levinneisyys== Punapyrstöbulbulia tavataan Afrikan länsi- ja keskiosissa. Lännessä sen levinneisyysalue ulottuu Guinea-Bissauhun, idässä Ugandaan ja etelässä Angolan pohjoisosiin. Sen on kuvattu olevan yleinen, ja sen kannankehitys on vakaa. Laji on luokiteltu elinvoimaiseksi. ==Lähteet== Luokka:Bulbulit
Valkopartabulbuli

Valkopartabulbuli (Criniger ndussumensis) on bulbulien heimoon kuuluva varpuslintu. ==Levinneisyys== Valkopartabulbulia tavataan Afrikan keskiosissa. Lajin populaation kokoa ei tiedetä, mutta kannan ei uskota olevan vaarallisen pieni, joten valkopartabulbuli on luokiteltu elinvoimaiseksi. ==Lähteet== Luokka:Bulbulit
Gudvangan tunneli

Gudvangan tunneli () on Aurlandin kunnassa, Sognin ja Fjordanen läänissä, Norjassa sijaitseva maantietunneli. Tunneli yhdistää Gudvangenin kylän, Nærøyfjordin suulla, Undredalin laaksoon, ja on osa Eurooppatie E16:ta. Se on Norjan toiseksi pisin tietunneli 11 428 metrin pituudellaan. Se avattiin 17. joulukuuta 1991. 5\. elokuuta 2013 tunnelissa ollut rekka syttyi palamaan, ja yli 70 ihmistä loukkaantui. == Lähteet == Luokka:Sognin ja Fjordanen läänin liikenne Luokka:Norjan tieliikennetunnelit Luokka:Aurland
Laulubulbuli

Laulubulbuli (Criniger olivaceus) on bulbulien heimoon kuuluva varpuslintu. ==Levinneisyys== Laulubulbulia tavataan Norsunluurannikolla, Ghanassa, Guineassa, Liberiassa ja Sierra Leonessa. Lajin kannaksi arvioidaan 100 000–500 000 yksilöä. Sen esiintymät ovat kuitenkin sirpaloitumassa ja kanta pienenemässä metsien häviämisen seurauksena, joten laji on luokiteltu vaarantuneeksi. ==Elinympäristö== Laulubulbuli elää luonnontilaisten alankometsien keskikerroksissa. ==Lähteet== Luokka:Bulbulit Luokka:Uhanalaiset linnut
Arthur von Weissenberg

Arthur Emil von Weissenberg (25. tammikuuta 1863 Viipuri – 15. helmikuuta 1945 Helsinki) oli suomalainen hovioikeudenneuvos, sotaylioikeuden puheenjohtaja ja kansanedustaja. Von Weissenbergin vanhemmat olivat prokuraattori Alexander von Weissenberg ja Constance Maria Åkerman. Hän pääsi ylioppilaaksi 1881, suoritti yleisen oikeustutkinnon 1886 ja sai varatuomarin arvon 1889. Arthur von Weissenberg oli naimisissa vuodesta 1896 taiteilija Ester Irene Kumlinin kanssa. Uransa alussa von Weissenberg toimi asianajajana Viipurissa ja oli Viipurin raastuvanoikeuden ja maistraatin oikeusneuvosmiehenä. Hän oli Viipurin hovioikeudessa kanslistina 1895–1897, reistraattorina 1897–1898, ylimääräisenä viskaalina 1898, notaarina 1898–1900, varakanneviskaalina 1900–1901, asessorina 1901–1904 ja hovioikeudenneuvoksena 1904–1909. Viimeksi von Weissenberg toimi Ilomantsin tuomiokunnan tuomarina 1909–1920 ja sotaylioikeuden puheenjohtajana 1920–1933. Hän toimi myös valtiorikosylioikeuden puheenjohtajana. Von Weissenberg oli aatelissäädyssä sukunsa edustaja säätyvaltiopäivillä 1899. Hän oli suomalaisen puolueen kansanedustajana 1914–1917 edustaen Kuopion läänin itäistä vaalipiiriä. Weissenberg oli myös Joensuun kaupunginvaltuuston puheenjohtaja vuodesta 1917 ja toimi Viipurin rahatoimikamarin sihteerinä 1897–1898. == Lähteet == * * Aikalaiskirja 1934 (Projekt Runeberg) * Luokka:Suomalaiset juristit Luokka:Suomalaiset tuomarit Luokka:Suomalaiset asianajajat Luokka:Kansanedustajat Luokka:Suomalaisen puolueen poliitikot Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Joensuun kaupunginvaltuutetut Luokka:Pohjois-Karjalan vaalipiiri Luokka:Vuonna 1863 syntyneet Luokka:Vuonna 1945 kuolleet
Ashley Zukerman

Ashley Zukerman (s. 1983 Santa Monica, Kalifornia) on yhdysvaltalainen näyttelijä, joka tunnetaan parhaiten roolistaan vanhempi konstaapeli Michael Sandrellinä australialaisessa TV-sarjassa Rush.Rush – Ashley Zukerman – ten.com.au Zukerman muutti kaksivuotiaana perheensä kanssa Melbourneen. Hän on opiskellut Melbournen Wesley Collegessa. Zukermanin ura alkoi hänen valmistuttuaan Victorian taidekorkeakoulusta vuonna 2006. Hän sai kriitikoiden ylistämän roolin Melbournen teatterissa esitetystä, Peter Evansin ohjaamasta The History Boys -näytelmästä.The History Boys – Arts Review – theage.com.au Hän esiintyi HBO:n sota-aiheisessa minisarjassa The Pacific: Tyynenmeren taistelutoverit, jonka ensi-ilta oli 14. maaliskuuta 2010. Lisäksi hän on näytellyt neljässä Lowdown-televisiosarjan jaksossa Dylan Huntina. Zukerman esiintyi myös yhdysvaltalaisessa science fiction -sarjassa Terra Nova Lucas Taylorina. == Filmografia == * The Pacific: Tyynenmeren taistelutoverit (minisarja, 2010) – 2nd Lt. Mac * Lowdown (TV-sarja, 2010) – Dylan Hunt * Blame (2010) – Anthony * Läimäys (TV-sarja, 2011) – Dylan (1 jakso) * Rush (TV-sarja, 2008–2011) – Michael Sandrelli * Terra Nova (TV-sarja, 2011) – Lucas Taylor * The Crimson Room (lyhytelokuva, 2011) * Mr and Mrs Murder (2013) - Alex Moran * Underbelly: Squizzy (2013) * Designated Survivor (TV- sarja, 2016–) * The 34th Battalion (tuotannossa) - Jefferies ===Teatteriroolit=== * "The History Boys" (2007) - Timms * "The Hypocrite" (2008) - Valére * "This Is Our Youth" (2009) - Warren * "B.C." (2009) - Joseph * "Miten haluatte" (2011) - Orlando == Lähteet == Luokka:Yhdysvaltalaiset näyttelijät Luokka:Australialaiset näyttelijät Luokka:Vuonna 1983 syntyneet Luokka:Elävät henkilöt
Tummaselkäbulbuli

Tummaselkäbulbuli (Alophoixus finschii) on bulbulien heimoon kuuluva varpuslintu. ==Levinneisyys== Tummaselkäbulbulia tavataan Bruneissa, Indonesiassa, Malesiassa ja Thaimaassa. Laji on vähenemässä metsien häviämisen seurauksena, ja se on luokiteltu silmälläpidettäväksi. ==Lähteet== Luokka:Bulbulit
Sammakkobulbuli

Sammakkobulbuli (Alophoixus flaveolus) on bulbulien heimoon kuuluva varpuslintu. ==Levinneisyys== Sammakkobulbulia tavataan Bangladeshissa, Bhutanissa, Kiinassa, Intiassa, Myanmarissa, Nepalissa ja Thaimaassa. Sen on kuvattu olevan yleinen suurimmassa osassa levinneisyysaluettaan, mutta Kiinan eteläosissa sen on kuvattu olevan harvinainen. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Bulbulit
Axel Cederberg

Axel Johan Alfons Cederberg (30. tammikuuta 1863 Vaasa – 11. huhtikuuta 1940 Vaasa) oli suomalainen Vaasan hovioikeuden presidentti, valtiopäivämies ja kansanedustaja. Cederbergin vanhemmat olivat pankinkomissaari Johan Cederberg ja Brita Karolina Sevonius. Hän pääsi ylioppilaaksi 1881, suoritti yleisen oikeustutkinnon 1886 ja sai varatuomarin arvon 1889. Uransa alussa Cederberg toimi asianajajana Vaasassa 1889–1896. Hän oli Vaasan hovioikeudessa kanslistina 1896, notaarina 1896–1902 ja varakanneviskaalina 1902–1903. Ensimmäisen sortokauden aikana Cederberg erotettiin virastaan 1903 valtiollisista syistä ja hän toimi asianajajana Vaasassa 1903–1906. Vuonna 1906 hän pääsi palaamaan virkaansa ja toimi sitten Vaasan hovioikeuden asessorina 1906–1914, hovioikeudenneuvoksena 1914–1927 ja hovioikeuden presidenttinä 1927–1933. Cederberg oli porvarissäädyssä Vaasan edustaja valtiopäivillä 1904–1905 ja 1905–1906. Hän oli sitten ruotsalaisen kansanpuolueen kansanedustajana 1907–1909 edustaen Vaasan läänin eteläistä vaalipiiriä. Hän oli myös Vaasan kaupunginvaltuuston puheenjohtajana ja Vaasan läänin eteläisen vaalipiirin keskuslautakunnan puheenjohtajana sekä osallistui kirkolliskokouksiin. Axel Cederberg oli naimisissa vuodesta 1920 Lempi Hilja Amanda Friskin kanssa. == Lähteet == * * Aikalaiskirja 1934 (Projekt Runeberg) * ===Viitteet=== == Aiheesta muualla == * SKS Biografiakeskus : Kansallisbiografia : Axel Cedeberg Luokka:Suomalaiset asianajajat Luokka:Kansanedustajat Luokka:Suomen ruotsalaisen kansanpuolueen poliitikot Luokka:Suomen suuriruhtinaskunnan porvarissäädyn valtiopäivämiehet Luokka:Vaasan kaupunginvaltuutetut Luokka:Vaasan läänin eteläinen vaalipiiri Luokka:Suomen hovioikeuksien presidentit Luokka:Vuonna 1863 syntyneet Luokka:Vuonna 1940 kuolleet
Harmaaposkibulbuli

Harmaaposkibulbuli (Alophoixus pallidus) on bulbulien heimoon kuuluva varpuslintu. ==Levinneisyys== Harmaaposkibulbulia tavataan Kambodžassa, Kiinassa, Laosissa, Myanmarissa, Thaimaassa ja Vietnamissa. Sen on kuvattu olevan yleinen suurimmassa osassa levinneisyysaluettaan, ja sen kannankehitys on vakaa. Laji on luokiteltu elinvoimaiseksi. ==Lähteet== Luokka:Bulbulit
Harmaavatsabulbuli

Harmaavatsabulbuli (Alophoixus ochraceus) on bulbulien heimoon kuuluva varpuslintu. ==Levinneisyys== Harmaavatsabulbulia tavataan Bruneissa, Kambodžassa, Indonesiassa, Malesiassa, Myanmarissa, Thaimaassa ja Vietnamissa. Lajin on kuvattu olevan paikallisesti yleinen suurimmassa osassa levinneisyysaluettaan ja erittäin yleinen Myanmarin eteläosissa. Sen kannankehitys on vakaa, ja se on luokiteltu elinvoimaiseksi. ==Lähteet== Luokka:Bulbulit
Aleksanteri Koivisto

Aleksanteri Koivisto (sukunimi aik. Märjenjärvi; 23. toukokuuta 1863 Kuortane – 22. joulukuuta 1921 Kuortane) oli suomalainen maanviljelijä, valtiopäivämies ja kansanedustaja. Koiviston vanhemmat olivat talollinen Matts Märjenjärvi ja Kaisa Ylinen. Hän kävi kansakoulun ja toimi sitten maanviljelijänä Kuortaneella 1884–1921. Koivisto oli talonpoikaissäädyssä edustaja viimeisillä säätyvaltiopäivillä 1905–1906. Hän oli Suomalaisen puolueen ja joulukuusta 1918 alkaen kokoomuspuolueen kansanedustajana 1907–1921, edustaen Vaasan läänin itäistä vaalipiiriä. Koivisto kuoli kesken vaalikauden ja hänen seuraajakseen tuli kokoomuksen Oskari Heikinheimo. Koivisto toimi myös Kuortaneen kunnallislautakunnan esimiehenä ja kuntakokouksen sekä kunnanvaltuuston puheenjohtajana ja oli Kuortaneen kunnankirjuri ja rahastonhoitaja 1896–1911. Hän toimi lisäksi valtiorikosylioikeuden jäsenenä ja kuului Kansallis-Osake-Pankin hallintoneuvostoon. Aleksanteri Koivisto oli naimisissa vuodesta 1884 Kaisa Miina Koiviston kanssa. == Lähteet == Luokka:Suomalaiset maanviljelijät Luokka:Kansanedustajat Luokka:Kansallisen Kokoomuksen poliitikot Luokka:Suomalaisen puolueen poliitikot Luokka:Kuortaneen kunnanvaltuutetut Luokka:Suomen suuriruhtinaskunnan talonpoikaissäädyn valtiopäivämiehet Luokka:Vaasan läänin itäinen vaalipiiri Luokka:Vuonna 1863 syntyneet Luokka:Vuonna 1921 kuolleet
Räkättibulbuli

Räkättibulbuli (Alophoixus bres) on bulbulien heimoon kuuluva varpuslintu. ==Levinneisyys== Räkättibulbulia tavataan Bruneissa, Indonesiassa, Malesiassa, Myanmarissa, Filippiineillä ja Thaimaassa. Lajin kannan kuvattu laskeneen hyvin nopeasti suurimmassa osassa levinneisyysaluettaan, ja sen kannankehitys on vakaa. Se on luokiteltu erittäin uhanalaiseksi. ==Lähteet== Luokka:Bulbulit Luokka:Uhanalaiset linnut
Tuhkapääbulbuli

Tuhkapääbulbuli (Alophoixus phaeocephalus) on bulbulien heimoon kuuluva varpuslintu. ==Levinneisyys== Tuhkapääbulbulia tavataan Bruneissa, Indonesiassa, Malesiassa, Myanmarissa ja Thaimaassa. Lajin on kuvattu olevan melko yleinen tai yleinen koko levinneisyysalueellaan, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Bulbulit
Ferdinand von Wright (poliitikko)

Ferdinand von Wright (1. kesäkuuta 1863 Leppävirta – 2. kesäkuuta 1930 Kirkkonummi) oli suomalainen toimitusjohtaja, kauppaneuvos, valtiopäivämies ja kansanedustaja. Von Wrightin vanhemmat olivat kanavanhoitaja Julius von Wright ja Paulina Vilhelmina Lindeberg. Hän pääsi ylioppilaaksi 1881, valmistui filosofian kandidaatiksi 1884 ja suoritti lainopin opintoja 1885–1887. Uransa alussa von Wright toimi lehtimiehenä 1882–1888 (Kuopion Sanomat, Nya Pressen, Päivän Uutiset). Hän oli Arthur Borgströmin voinvientiliikkeen osakkaana Hangossa vuodesta 1889 alkaen ja toimi maatalouskoneita ja maataloustarvikkeita myyneen Oy Agrosin johtajana 1893–1899 ja toimitusjohtajana 1899–1918. Von Wright oli kauppa- ja teollisuuskomission jäsen 1918–1919, kauppa- ja teollisuushallituksen vt. ylijohtaja 1919 ja valtionrautateiden ylireviisori 1919–1921. Von Wright sai kauppaneuvoksen arvon 1922. Von Wright oli aatelissäädyssä sukunsa edustaja valtiopäivillä 1900, 1904–1905 ja 1905–1906. Hän kuului vuoden 1899 suureen lähetystöön Hangon edustajana. Von Wright oli ruotsalaisen kansanpuolueen kansanedustajana 1922–1924 Uudenmaan läänin vaalipiiristä. Hän oli myös Hangon kaupunginvaltuuston puheenjohtajana ja Helsingin kaupunginvaltuutettuna. Lisäksi von Wright oli muun muassa Suomen elintarpeiden tuontikunnan hallintoneuvoston, Suomen messut -osuuskunnan ja Suomen metsästäjäliiton puheenjohtajana. Von Wright omisti vuodesta 1916 Kirkkonummella Abramsbyn kartanon, ja hän omisti myös Danskarbyn kartanon 1916–1921. Ferdinand von Wright oli naimisissa kaksi kertaa, 1891–1927 Johanna Maria Nykoppin kanssa ja vuodesta 1929 Elsa Charlotta Gahmbergin kanssa. Yritysjohtaja Tor von Wright (1891–1962) oli Ferdinand von Wrightin poika. Tor von Wrightin poika oli puolestaan filosofi Georg Henrik von Wright. Muita Ferdinand von Wrightin poikia olivat jääkärieversti, Suomen metalliteollisuusyhdistyksen toimitusjohtaja Gunnar von Wright ja jääkärimajuri Sven von Wright. == Lähteet == * * * * Tommila, Päiviö: Suuri adressi, s. 195, 302. WSOY, 1999. * Luokka:Kansanedustajat Luokka:Suomen ruotsalaisen kansanpuolueen poliitikot Luokka:Helsingin kaupunginvaltuutetut Luokka:Hangon kaupunginvaltuutetut Luokka:Suomen suuriruhtinaskunnan aatelissäädyn valtiopäivämiehet Luokka:Uudenmaan vaalipiiri Luokka:Kauppaneuvokset Luokka:Suomalaiset toimittajat Luokka:Vuonna 1863 syntyneet Luokka:Vuonna 1930 kuolleet
Bobby (vuoden 1973 elokuva)

Bobby on vuonna 1973 ilmestynyt intialainen Bollywood-elokuva, jonka ohjasi Raj Kapoor. Päärooleja näyttelevät Kapoorin poika Rishi Kapoor ensimmäisessä pääroolissaan ja Dimple Kapadia ensimmäisessä elokuvassaan. Bobby oli vuoden eniten tuottanut Bollywood-elokuva ja 1970-luvun toiseksi eniten tuottanut elokuva Sholayn jälkeen. == Näyttelijät == == Soundtrack == # "Ae Ae Ae Phansa" (Lata Mangeshkar) # "Ankhiyon Ko Rahne De" (Lata Mangeshkar) # "Beshak Mandir Masjid" (Narendra Chanchal) # "Hum Tum Ek Kamre Mein Band Ho" (Lata Mangeshkar, Shailender Singh) # "Jhoot Bole Kauva Kate" (Lata Mangeshkar, Shailender Singh) # "Main Shayar To Nahin" (Shailender Singh) # "Mujhe Kuchh Kahna Hai" (Shailender Singh, Lata Mangeshkar) # "Na Mangun Sona Chandi" (Manna Dey, Shailender Singh) == Lähteet == == Aiheesta muualla == * * Luokka:Vuoden 1973 intialaiset elokuvat Luokka:Intialaiset romanttiset draamakomediaelokuvat Luokka:Intialaiset elokuvamusikaalit Luokka:Hindinkieliset elokuvat Luokka:Raj Kapoorin ohjaamat elokuvat
Wikimapia

Wikimapia on vapaasti muokattava karttapalvelu, jossa käyttäjät voivat lisätä ja kuvailla maantieteellisiä kohteita. Palvelussa on yli 22 928 900 erilaista paikkaa ja se toimii CC BY-SA -lisenssin alla. Wikimapialla on omat kartta- ja satelliittikuvat, mutta käyttäjän on mahdollista käyttää myös Googlen, Bingin, HEREn, OpenStreetMapin tai Yahoo!n karttoja. Wikimapian perustivat vuonna 2006 kaksi venäläistä yrittäjää, Alexandre Koriakine ja Evgeniy Saveliev. == Lähteet == == Aiheesta muualla == * Kotisivut Luokka:Wikiyhteisöt Luokka:Karttapalvelut
Anders Forsberg

Anders Eusebius Forsberg (14. syyskuuta 1864 Brändö – 8. elokuuta 1937 Brändö) oli suomalainen maanviljelijä ja kansanedustaja (1924–1930). Forsbergin vanhemmat olivat maanviljelijä Karl Johan Andersson ja Greta Stina Mattsdotter. Forsberg kävi vain kahdeksan kuukautta pienten lasten koulua. Hän toimi maanviljelijänä ja kalastajana Brändössä ja teki myös puusepäntöitä talvikausina 1882–1895. Forsberg toimi ruotsalaisen kansanpuolueen matkapuhujana vuonna 1906 ja oli Pohjanmaan ruotsalaisen maanviljelysseuran kalastusneuvoja 1908–1919 sekä kalansäilyketehtaan johtaja Kristiinassa 1920–1921. Forsberg oli RKP:n kansanedustaja 1924–1930 edustaen Turun läänin eteläistä vaalipiiriä. Hän oli presidentin valitsijamies vuoden 1925 vaalissa ja edustaja Ahvenanmaan maakuntapäivillä. Vuonna 1929 Forsberg toimi eduskunnan ikäpuhemiehenä. Forsberg oli vuodesta 1889 naimisissa Ida Kristina Eriksdotterin kanssa. == Lähteet == Luokka:Kansanedustajat Luokka:Suomen ruotsalaisen kansanpuolueen poliitikot Luokka:Ahvenanmaalaiset poliitikot Luokka:Varsinais-Suomen vaalipiiri Luokka:Vuonna 1864 syntyneet Luokka:Vuonna 1937 kuolleet
Muscat (rypälelajike)

thumb|Valkoisia Muscat-rypäleitä Muscat on viinirypälelajike, josta tehdään etenkin makeita kuohuviinejä ja makeita valkoisia jälkiruokaviinejä. Muscat- viineissä on aromikas ja kukkainen maku. Tunnetuimpia Muscat-viinejä on piemontelainen Moscato d’Asti -kuohuviini. Muscat-lajikkeista arvostetuin on Muscat Blanc à Petits Grains, jota viljellään muun muassa Alsacessa, Piemontessa ja Loiren laaksossa. ==Lähteet== == Aiheesta muualla == Luokka:Viinirypälelajikkeet
Gantofta

Gantofta on taajama Helsingborgin kunnassa Etelä-Ruotsissa. Se sijaitsee Skånen läänissä ja Skånen maakunnassa. Vuoden 2010 lopussa taajamassa oli 1 338 asukasta. Pääosa taajamasta sijaitsee entisen Kvistoftan pitäjän alueella, mutta osia kuuluu myös Bårslövin ja Rausin pitäjiin. Gantoftassa toimii partiolippukunta, elintarvikeliike ja pizzeria sekä noin 300 oppilaan koulu. Gantoftasta etelään sijaitsevassa kanjonissa on erityinen muinaisjäännös, Gantoftan hiomauurrekallio. Kallionseinämä on täynnä säännöllisiä ihmisen tekemiä uurteita, joiden ikä on epäselvä. ==Väestönkehitys== ==Lähteet== Luokka:Ruotsin taajamat Luokka:Helsingborgin kunta
Zinfandel

Zinfandel (Italiassa Primitivo, Kroatiassa Crljenak Kastelanski) on viinirypälelajike, jota viljellään eniten Kaliforniassa Yhdysvalloissa. Se on Yhdysvaltojen toiseksi eniten viljelty lajike Cabernet Sauvignonin jälkeen. Zinfandel on kotoisin Kroatiasta, ja se on identtinen sikäläisen Crljenak Kastelanski -lajikkeen kanssa. Zinfandelista tehdään tummaa ja vahvaa punaviiniä ja blush-roseeviiniä. Zinfandelissa maistuu marjaisuus, mustikka ja karhunvatukka sekä kuivatut hedelmät. Hapokkuutta on kohtalaisesti, ja alkoholipitoisuus on korkea. == Primitivo Italiassa == Italiassa Primitivo- rypälelajiketta viljellään eteläisillä Apulian, Campanian ja Basilicatan alueilla. Rypälettä viljellään Italiassa 122 neliökilometrin alueella. Se on Apulian alueen päärypälelajike: sitä käytetään 96 prosentissa alueen viineistä. Primitivo-rypäleestä tehdään kolmea laatuviiniä: Primitivo di Manduria DOC on vahva, vähintään 13,5-prosenttinen punaviini, jota tuotetaan Apuliassa vuosittain noin 10 miljoonaa litraa. Viini tehdään pääosin (minimi 85 %) tai pelkästään Primitivo-rypäleestä. Primitivo di Manduria Dolce Naturale DOCG on apulialainen, melko harvinainen punaviini, jota tehdään vain Primitivo-rypäleestä. Sitä viljellään 19 hehtaarin alueella. Vuosituotanto on 67 000 litraa (vuonna 2014). Apulialainen Gioia del Colle DOC voi olla puna-, rosee-, valko- tai jälkiruokaviiniä. Puna- ja roseeviineissä on 50–100 prosenttia Primitivo-rypälettä. ==Lähteet== == Aiheesta muualla == Luokka:Punaviinit Luokka:Viinirypälelajikkeet Luokka:Apulia
Mamnoon Hussain

Mamnoon Hussain (; 23. joulukuuta 1940 – 14. heinäkuuta 2021Former president Mamnoon Hussain passes away in Karachi) oli pakistanilainen liikemies ja poliitikko. Karachista kotoisin oleva, hallitsevaan Pakistanin muslimiliitto -puolueeseen (PML-N) kuuluva Hussain valittiin Pakistanin 12. presidentiksi heinäkuun 2013 lopulla. Hän otti tehtävän vastaan syyskuussa. Hussain on pääministeri Nawaz Sharifin liittolainen. ==Lähteet== Luokka:Pakistanin presidentit Luokka:Liikemiehet Luokka:Vuonna 1940 syntyneet Luokka:Vuonna 2021 kuolleet
Ronehamn

Ronehamn on pientaajama Gotlannin kunnassa ja Gotlannin läänissä. Ronehamn sijaitsee Gotlannin saarimaakunnan kaakkoisosassa. Vuoden 2010 lopussa pientaajamassa oli 85 asukasta. Ronehamn sijaitsee entisen Ronen pitäjän alueella. Pientaajama koostuu pienestä yhdyskunnasta, kalasatamasta ja pienvene- sekä vierasvenesatamasta. Satamasta etelään on uimapaikka ja retkeilyalue. Hieman etelämpänä sijaitsee Ålarven luonnonsuojelualue. Ympäristössä sijaitsee monipuolisesti kulttuuriperintöä pronssikautisten kiviröykkiöiden ja hiomauurrekivien muodossa. Tunnetuimpia röykkiöitä on eräs Pohjolan suurimmista pronssikauden röykkiöhaudoista, Uggarde rojr. ==Lähteet== Luokka:Gotlanti Luokka:Ruotsin pientaajamat
Gewürztraminer

Gewürztraminer on viinirypälelajike. Se on väriltään tummanpunainen, mutta siitä tehdään valkoviinejä, jotka ovat hyvin voimakkaan keltaisen värisiä ja aromiltaan voimakkaan kukkaisia. Gewürztraminer viihtyy viileillä alueilla, ja sitä tuotetaan muun muassa Saksassa, Itävallassa, Itä-Euroopassa, Espanjan viileimmillä vuoristoseuduilla ja Alsacessa, jossa siitä tehdään puolikuivia tai puolimakeita valkoviinejä. Israelissa jäädytetyistä Gewürztraminer- rypäleistä tehdään makeaa viiniäYarden Heights Wine. Gewürztraminer on kotoisin Alppien juurelta Etelä-Tirolista Tramin an der Weinstraßesta, missä se tunnetaan nimellä Traminer. Gewürztramineria nautitaan usein esimerkiksi itämaisen ruoan, munsterjuuston tai hanhenmaksan kanssa. ==Lähteet== == Aiheesta muualla == Luokka:Viinirypälelajikkeet
Pinot Gris

thumb|Pinot Gris -rypäleitä Pinot Gris on viinirypälelajike, josta tehdään valkoviiniä. Pinot Gris -viinit tunnetaan erityisen täyteläisinä, ja niitä voidaan juoda jopa aterioilla kuten punaviinejä. Rypäleiden värissä on aina harmaata; muuten väri vaihtelee punertavasta rusehtavaan. Pinot Grisiä viljellään erityisesti Ranskan Alsacessa, missä siitä voidaan tehdä kuivia, puolikuivia tai makeita valkoviinejä, jotka ovat hyvin aromikkaita ja hedelmäisiä. Viineissä on paljon alkoholia ja kohtuullisesti hapokkuutta. Italiassa lajike tunnetaan nimellä Pinot Grigio ja Saksassa nimillä Grauburgunder ja Ruländer. Pinot Grisiä viljellään nykyisin myös Yhdysvaltojen pohjoisosissa ja muualla Euroopan ulkopuolella viileillä viljelyalueilla. ==Lähteet== == Aiheesta muualla == Luokka:Viinirypälelajikkeet
Carl Joachim Hambro

Carl Joachim Hambro (5. tammikuuta 1885 Bergen, Norja - 15. joulukuuta 1964 Oslo, Norja) oli Hambro-sukuun kuulunut norjalainen oikeistopoliitikko ja -johtaja sekä sanomalehtimies. Suurkäräjien puheenjohtajana hän toimi 1926-1945. Norjan akatemian jäsen hän oli vuodesta 1953 alkaenOtavan Iso Tietosanakirja, Helsinki Otava 1963, osa 3 ja Norjan Nobel-komitean jäsenenä hän toimi 1940-1963.Nobelprize.org – Carl Joachim Hambro Hambo työskenteli Morgenbladet-lehden toimittajana 1905-1913 ja sen päätoimittajana 1913-1920. Hänen poliittinen uransa lähti nousuun vuonna 1908, kun hänet valittiin konservatiivisen Høyre-puolueen paikallisjaoston hallitukseen. Suurkäräjillä hän aloitti vuonna 1919. Kansallisen tason poliitikko hänestä tuli puolueen puheenjohtajuuden myötä 1928. Puheenjohtajuutta kesti vuoteen 1934 ja uudestaan 1945-1954. Kansainliiton presidenttinä Hambro toimi vuodet 1939 – 1946.Norja – virallinen sivusto Suomessa, Norja vuoden 1905 jälkeen Hambolla oli merkittävä rooli huhtikuussa 1940, kun hän oli järjestelemässä Suurkäräjien ja kuninkaallisen perheen paon Lontooseen. Sodan jälkeen hän toimi muun muassa Norjan edustajana YK:n yleiskokouksissa 1945-1956. ==Teoksia== * How to Win the Peace (1942) * Statesmen og statister (1957) * Utfor Stryket (1964) ==Lähteet== Luokka:Norjalaiset kirjailijat Luokka:Norjalaiset poliitikot Luokka:Norjalaisten puolueiden puheenjohtajat Luokka:Vuonna 1885 syntyneet Luokka:Vuonna 1964 kuolleet
Tesjoki

Tesjoki () on kylä ja taajama Loviisan Ruotsinpyhtäällä. Vuoden 2016 lopussa taajamassa oli 900 asukasta. Postinumeroalueella 07955 Tesjoki on puolestaan 1 220 asukasta (31.12.2009). Tesjoki sijaitsee Loviisan keskustaajamasta itään. Loviisan ja Ruotsinpyhtään välinen kuntaraja kulki jonkin verran Tesjoen länsipuolella ennen vuonna 2010 tehtyä kuntaliitosta. Liikenteellisesti Tesjoki sijaitsee valtatie 7:n varrella Taasianjoesta länteen olevalla alueella. Tesjoella ei ole taajaman liikennemerkkejä, mutta pienemmässä Ruotsinpyhtään kirkonkylässä on. Taasianjoen laaksossa on ollut asutusta jo esihistoriallisella ajalla ja alueelta on kartoitettu useita muinaismuistolöytöjä. Tesjoen kylä tunnettiin nimeltä jo keskiajalla. Varhaisimmat asiakirjaviittaukset liittyvät läänityksiin, jossa kuningas Maunu Eerikinpoika luovutti silloiseen Pyhtään pitäjään kuuluneen Tesjoen kylän Turun tuomiokapitulille vuonna 1352, hyvityksenä Padisen luostarille vuotta aiemmin luovutetusta Porvoon seurakunnan pappisnimitysoikeudesta siihen kuuluvine etuineen. Vuosien 1633-1739 henkikirjojen mukaan Tesjoki oli sekä tilaluvulla että asukasmäärällä mitattuna Pyhtään suurin kylä. Vuoden 1743 Turun rauha jakoi Pyhtään kahtia, jolloin Tesjoki jäi osaksi uutta Ruotsinpyhtään pitäjää. == Lähteet == == Aiheesta muualla == * Tesjoen kyläyhdistyksen kotisivut * Loviisan pohjoisosien ja Ruotsinpyhtään Tesjoen osayleiskaava-alueen (=LOTES-alueen) inventointi Luokka:Ruotsinpyhtää Luokka:Loviisan taajamat Luokka:Loviisan kylät
Iowa Wild

Iowa Wild on AHL-liigassa pelaava yhdysvaltalainen jääkiekkoseura ja NHL-seura Minnesota Wildin farmijoukkue. Sen kotipaikka on Des Moines Iowassa. Seura tunnettiin aikaisemmin nimellä Houston Aeros. == Joukkue kaudella 2024–2025 == (Tilanne 5. helmikuuta 2025) Maalivahdit Maalivahdit Maalivahdit Maalivahdit Maalivahdit Maalivahdit # Pelaaja Hanskakäsi Sopimus syntymäpaikka 1 Troy Grosenick L 2025 Brookfield, Wisconsin, Yhdysvallat 30 Jesper Wallstedt L 2027 Västerås, Ruotsi 31 Samuel Hlavaj L 2026 Martin, Slovakia 34 William Rousseau L 2026 Trois-Rivières, Québec, Kanada 35 Dylan Ferguson L 2025 Lantzville, Brittiläinen Kolumbia, Kanada Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 3 Jack Peart L 2027 Grand Rapids, Minnesota, Yhdysvallat 4 Will Zmolek R 2025 Rochester, Minnesota, Yhdysvallat 5 Cameron Crotty (C) R 2025 Greely, Ontario, Kanada 7 Carson Lambos L 2026 Winnipeg, Manitoba, Kanada 11 David Jiříček R 2026 Klatovy, Tšekki 21 David Špaček R 2026 Columbus, Ohio, Yhdysvallat 22 Ryan O'Rourke L 2025 Bowmanville, Ontario, Kanada 49 Kyle Masters R 2026 Edmonton, Alberta, Kanada 55 Joseph Cecconi (A) R 2025 Youngstown, New York, Yhdysvallat Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Paikka Sopimus Syntymäpaikka 9 Matthew Sop L VLH 2025 Kitchener, Ontario, Kanada 10 Bradley Marek L VLH 2025 Big Rapids, Michigan, Yhdysvallat 13 Ryan Sandelin R OLH / KH 2025 Hermantown, Minnesota, Yhdysvallat 14 Gavin Hain L KH 2025 Grand Rapids, Minnesota, Yhdysvallat 16 Brendan Gaunce (A) L KH / VLH 2026 Sudbury, Ontario, Kanada 17 Reese Johnson R KH / OLH 2025 Regina, Saskatchewan, Kanada 18 Ben Jones L KH 2026 Waterloo, Ontario, Kanada 19 Caedan Bankier L KH 2026 Surrey, Brittiläinen Kolumbia, Kanada 24 Devin Shore (A) L KH 2025 Ajax, Ontario, Kanada 27 Luke Toporowski L VLH 2025 Bettendorf, Iowa, Yhdysvallat 28 Liam Öhgren L VLH 2026 Tukholma, Ruotsi 43 Hunter Haight R KH 2027 Strathroy, Ontario, Kanada 50 Michael Milne L VLH 2025 Abbotsford, Brittiläinen Kolumbia, Kanada 72 Travis Boyd (A) R KH / OLH 2025 Hopkins, Minnesota, Yhdysvallat 74 Adam Raška R OLH 2025 Kopřivnice, Tšekki 92 Graeme Clarke R OLH 2025 Waconia, Minnesota, Yhdysvallat Vinnie Hinostroza R LH 2026 Chicago, Illinois, Yhdysvallat === Valmennus & Joukkueenjohto === * Päävalmentaja: Brett McLean * Apuvalmentaja: Nathan McIver * Apuvalmentaja: Ben Simon * Maalivahtivalmentaja: Richard Bachman * Videovalmentaja: Raymond Sylvester * Fysiikkavalmentaja: Bryan Rohrbach * Huoltopäällikkö: Richard Krouse * Presidentti: Todd Frederickson * Toimitusjohtaja: Matt Hendricks Lähde: EliteProspectshttps://www.eliteprospects.com/team/14907/iowa-wild Viitattu 2.10.2021. == Lähteet == Luokka:AHL-seurat Luokka:Minnesota Wild Luokka:Iowan urheilu Luokka:Yhdysvaltalaiset jääkiekkoseurat
Federico Peluso

Federico Peluso (s. 20. tammikuuta 1984) on italialainen jalkapalloilija, joka edustaa Italian Serie A:ssa pelaavaa Sassuoloa. == Ura == === Alkuvuodet === Peliso aloitti uransa lapsena ASD Petriana -nimisessä joukkueessa, mutta siirtyi Lazioon jo juniorina. Vuonna 2001 liittyi Pro Vercelli, jossa hän pelasi kolme täyttä kautta. Vuoden 2004 kesällä hän liittyi Ternanaan kahdeksi kaudeksi, kunnes hänet osti AlbinoLeffe. Toisella kaudellaan AlbinoLeffessä Pelusolla oli vaikeuksia mahtua joukkueen pelaavaan kokoonpanoon, ja tammikuussa 2009, siirtyi pelaamaan Atalantaan, josta toiseensuuntaan siirtyi Karamoko CisséPeluso all Atalanta, Cissé all Albinoleffe Tuttomercatoweb. Viitattu 6.8.2013. 8\. maaliskuuta 2009 Peluso teki Serie A -debyyttinsä, kun Atalanta pelasi AC Milania vastaan. "Milan – Atalanta – Match Report" Lega Serie A. Viitattu 6.8.2013. 25\. lokakuuta, teki Peluso ensimmäisen maalinsa Parmaa vastaan. "Atalanta - Parma – Match Report" Lega Serie A. Viitattu 6.8.2013. === Juventus === Vuoden 2013 alussa Peluso siirtyi Juventukseen lainalle kuudeksi kuukaudeksi. Kesäkuussa 2013 Juventus käytti optionsa Pelusosta ja osti tämän pysyvästi joukkueeseensa noin 4,8 miljoonan euron hinnalla. Peluso allekirjoitti neljän vuoden sopimuksen.Juve sign Peluso football-italia. Viitattu 6.8.2013. Kesällä 2014 Peluso siirtyi Sassuoloon. === Maajoukkue === 10\. elokuuta 2012 Italian manageri Cesare Prandelli kutsui Peluson (kuten myös Andrea Consiglin, Manolo Gabbiadinin ja Ezequiel Schelotton) mukaan Italian jalkapallomaajoukkueen kokoonpanoon. "SONO 8 LE NOVITÀ DI PRANDELLI PER L’AMICHEVOLE CON L’INGHILTERRA" figc.it Viitattu 6.8.2013. Viisi päivää myöhemmin Peluso teki maajoukkuedebyyttinsä Italian tappioon päättyneessä ottelussa Englantia vastaan. Ensimmäisen maaottelumaalinsa Peluso teki 11. syyskuuta, kun Italia kohtasi Maltan "GLI AZZURRI BATTONO 2-0 MALTA, DECIDONO I GOL DI DESTRO E PELUSO" figc.it Viitattu 6.8.2013.. == Lähteet == Luokka:Italialaiset jalkapalloilijat Luokka:Vuonna 1984 syntyneet Luokka:Elävät henkilöt
Trans-Alaskan öljyputki

Trans-Alaskan öljyputki (, lyh. TAPS) on 1 288 kilometriä pitkä öljyputki Prudhoe Bayn ja Valdezin välillä. Se rakennettiin vuosina 1975–1977 välillä vuoden 1973 öljykriisin jälkeen. Kuljetusputken lisäksi systeemi sisältää satoja kilometrejä syöttöputkia ja 12 pumppuasemaa. Alaskan alkuperäisväestö vastusti putken rakentamista ja haastoi sekä sen takana olevat yhtiöt sekä osavaltion sisäministerön oikeuteen. Lopulta kongressi kuitenkin sääti lain, jonka nojalla alkuperäisväestö sai 1 miljardin dollarin edestä korvauksia sovintomielessä. Puolet näistä rahoista tuli öljytulojen rojalteista. Öljyputken rakentaminen oli teknisesti haastavaa alueen arktisten olosuhteiden vuoksi. Sen rakentamiseen osallistui yhteensä yli 70 000 työntekijää, ja hanke maksoi yli kahdeksan miljardia dollaria. Öljyputki on suunniteltu kestämään jopa 8,5 magnitudin maanjäristyksen. Rakennustyöt saatiin päätökseen 31. maaliskuuta 1977. Putken öljy tulee useista lähteistä, kuten Prudhoe Bayn, Kuparukin, Alpinen, Endicottin ja Libertyn öljykentiltä. Putki kuljetti vuonna 2008 keskimäärin noin 110 000 kuutiota raakaöljyä päivässä, putken teoreettinen maksimikapasiteetti olisi noin 340 000 kuutiota päivässä. Suurimmillaan putken kapasiteetti oli vuonna 1988, jolloin päiväkapasiteetti oli 323 000 kuutiota. Öljyn liikkuu putkessä noin 6 km/h, eli sen matka putken päästä päähän kestää noin yhdeksän päivää. Putken kautta kulkee noin 13 % kaikesta Yhdysvaltain tuottamasta öljystä. == Lähteet == == Aiheesta muualla == * Alyeska Pipeline: Pipeline facts Luokka:Alaskan rakennukset ja rakennelmat Luokka:Putkikuljetus Luokka:Öljynsiirto Luokka:Energia Yhdysvalloissa
Luettelo Bahrainin lentoyhtiöistä

Tämä on luettelo lentoyhtiöistä, jotka operoivat tai ovat operoineet Bahrainissa. ==Nykyiset lentoyhtiöt== Lentoyhtiö IATA ICAO Kutsutunnus Aloitti toiminnan Bahrain Royal Flight \- BAH BAHRAIN 1981 Bexair \- BXA BEXAIR 2001 Delmun Aviation \- - - ? DHL International Aviation ME ES DHX DILMUN 1979 Gulf Air GF GFA GULF AIR 1950 Mena Aerospace \- - - ? Swiftair Bahrain - SFL - 2008 ==Entiset lentoyhtiöt== Lentoyhtiö IATA ICAO Kutsutunnus Aloitti toiminnan Lopetti toiminnan Bahrain Air BN BAB BAHRAIN AIR 2008 2013 Gulf Aviation - - - 1950 1974 Gulf Traveller GF GFA GULF AIR 2003 2007 ==Katso myös== * Luettelo lentoyhtiöistä ==Lähteet== * Bahrain
Luettelo Bangladeshin lentoyhtiöistä

Tämä on luettelo lentoyhtiöistä, jotka operoivat tai ovat operoineet Bangladeshissa. ==Nykyiset lentoyhtiöt== Lentoyhtiö IATA ICAO Kutsutunnus Aloitti toiminnan Biman Bangladesh Airlines BG BBC BANGLADESH 1972 Bismillah Airlines 5Z BML BISMILLAH 1998 NovoAir VQ - - 2013 Regent Airways RX RGE REGENT 2010 Sky Capital Airlines C3 - - 2009 United Airways 4H UBD UNITED BANGLADESH 2009 ==Entiset lentoyhtiöt== Lentoyhtiö IATA ICAO Kutsutunnus Aloitti toiminnan Lopetti toiminnan Air Bangladesh B9 BGD AIR BANGLA 2000 2005 Best Air 5Q BEA - 2007 2009 GMG Airlines Z5 GMG GMG 1998 2012 Royal Bengal Airline 4A RRY ROYAL BENGAL 2008 ? Voyager Airways V6 VOG - ? ? Zoom Airways 3Z ZAW ZED AIR 2009 ? ==Katso myös== * Luettelo lentoyhtiöistä ==Lähteet== * Bangladesh
Kolin kylä

Koli on noin 250 vakituisen asukkaan kylä Lieksassa Pielisen länsirannalla. Matkaa Ukko-Kolille on kolme kilometriä. Kylässä on useita matkailualan yrittäjiä, mutta myös maa- ja metsätalous on edelleen hyvin edustettuna. Kolilla on PKO:n omistama kyläkauppa Sale Koli, jossa on muun muassa asiamiesposti, lääkekaappi sekä käteisennostomahdollisuus. Kyläkeskuksessa sijaitsee Taide- ja kulttuurikeskus Kolin Ryynäsen ja Kolin Kotiseutumuseon muodostama perinnemiljöö. Kolin Ryynänen toimii myös taiteilijaresidenssinä. Lisäksi kylässä on Kolin kirkko, seurojentalo, työväentalo sekä Kolin Kulmakivi, jossa on matkamuistomyymälä Karelia Shop, Karelia Expertin matkailuinfo ja näyttelytiloja. Keskustan tuntumassa on myös Kolin peruskoulu kirjastoineen sekä ryhmäperhepäiväkoti. thumb|250px|Autolautta Pielinen lähdössä Kolilta. Joensuusta Kolille on matkaa 75 km, Lieksasta 90 km (talvella Kolin jäätietä pitkin 45 km) ja Juuasta 40 km. Kimppataksi kulkee välillä Koli–Ahmovaara–Joensuu–Ahmovaara–Koli sekä Koli–Juuka–Koli. Kesäisin Pielisellä Kolin ja Lieksan välillä liikennöi autolautta. Talvisin Kolin ja Vuonislahden välillä kulkee Kolin jäätie, joka on Euroopan sisävesien pisin jäätie. Se lyhentää Kolin ja Lieksan välistä matkaa kymmenillä kilometreillä. ==Lähteet== ==Aiheesta muualla== *Kolin kyläsivut Luokka:Lieksan kylät
Lakiasuonvuoren kalliomaalaukset

Lakiasuonvuoren kalliomaalaukset sijaitsevat Lakiasuon, joka on kuvineen tai kuivatun järven pohjaa, länsipuolella olevassa kalliojyrkänteessä Kouvolassa Kymenlaaksossa. Kalliomaalauksen, joka ajoitetaan kivikaudelle, löysi Timo Miettinen vuonna 1985. == Kallio ja sen sijainti == Kalliomaalaus sijaitsee nykyään metsässä, mikä on poikkeuksellista Suomessa. Seudulla on ollut järvi, mutta se on kuivunut tai kuivattu pois. Tilalla on kostea metsä ja suoalue. Etelä-Suomessa järvien pinnat olivat paljon nykyistä korkeammalla, jolloin koko alue järven peittämänä. Maalaukset lienevät siltä ajalta. Kalliojyrkänne sijaitsee Hyyryn kylän lähellä Lakiasuon ja Koipian järven länsipuolella. Maalaukselle pääsee kulkemalla alueen läpi kulkevaa metsätietä pitkin. Maalausten editse kulkee Veteloja. Rapakiveä oleva kallio on pitkä ja korkea. Maalauskenttiä on kaksi, jotka aukeavat itään tai koilliseen. Maalauskenttien etäisyys on 10−20 metriä. === Kasvot kalliossa === Osa havaitsee kalliossa valtavat kasvonpuolikkaat, aivan kuin ne katsoisivat kulkijaa kallion sivua pitkin puoliksi kallion takana piilossa. Kasvot olisivat usean metrin korkuiset. Toisesta suunnasta katsoen voidaan havaita toisetkin kasvot. (valokuva). Tällaisia kallioita kutsutaan antropomorfisiksi. == Maalaus == Maalausalueen keskeltä kulkee suuri halkeama, jonka kummallakin puolella on maalauksia. Ne on maalattu 0,80−2,1 metrin korkeudelle maanpinnasta ja maalauskentillä on leveyttä 4,5 metriä. Kenttien välimatka on yli 10 metriä. Kuviot ovat kuluneita ja hahmottuvat kalliosta heikosti. === Maalaus A === Vasemmalla puolella halkeamaa eli eteläpäässä olevat kuviot ovat kuluneet tai pyyhkiytyneet lähes kokonaan pois. Ainoa lähes varmasti tunnistettava kuvio on noin 60 senttimetriä pitkä ihmishahmo ja tämän vierellä mahdollisesti pieni täyteisesti maalattu eläinhahmo, ehkä hirvi. Kauempana näistä vasemmalla erottuu heikosti suurikokoinen hirvi. === Maalaus B === Tämä on oikeanpuolinen eli pohjoisempi kuvakenttä, joka on suurempi, mutta pahoin haalistunut. Keskeinen kuvio on ääriviivoilla hahmoteltu hirvi, jonka pituus on 77 senttimetriä. Hirven jalat ovat hävinneet. Sen alla on kuvioiden katkelmia, jotka voivat esittää 41 senttimetriä pitkää koukkupolvista ihmistä ja osittain erottuvana kaarena 63 senttimetriä pitkää venekuviota tai hirvensarvea. Hirven takana saattaa olla vielä ihmishahmo. == Ajoitus == Timo Miettinen on ajoittanut maalauksen aikaan, jolloin Saimaasta virtasi vedet Suomenlahteen Väliväylän ja Kymijoen kautta. Silloin maalaus olisi tehty 3 800 eaa. eli muutama sata vuotta ennen Vuoksen puhkeamisen. == Lähteet == * * Muinaistaideyhdistys: Lakiasuonvuori * Luukkonen, Ismo: Lakiasuonvuori * === Viitteet === Luokka:Suomen kalliomaalaukset Luokka:Kouvolan historia Luokka:Valkeala
Rock’n Vantaa

Rock’n Vantaa oli Vantaan kaupunginmuseon vuonna 2011 alkanut tutkimushanke, joka pohjusti vuonna 2014 avattua samannimistä rockaiheista näyttelyä. Näyttelyn käsikirjoituksen pohjaksi kerättiin aineistoa vantaalaisesta nuorisobänditoiminnasta ja rockelämästä 1960-luvulta nykypäivään. Lähihistorian ja tämän päivän ilmiöiden dokumentointi ovat olennainen osa-alue museoiden toimintaa 2010-luvulla. __NOTOC__ == Hanke == Rock’n Vantaa -hankkeessa haastateltiin ammattimuusikoita, harrastuksenaan soittavia, taustavaikuttajia sekä festari- ja keikkayleisöä. Lähtökohtana oli, että haastateltujen henkilöiden nuoruusvuodet ja bänditoiminnan alku olisi tapahtunut Vantaalla tai Helsingin maalaiskunnassa. Haastateltuja on oli yhteensä yli 100. Rockaiheista aineistoa kerättiin myös havainnoimalla vantaalaisia rockfestareita ja -keikkoja sekä erilaisia treenitiloja. Aineistonkeruussa tehtiin yhteistyötä Helsingin yliopiston kanssa. Tärkeitä teemoja olivat yhteistyö, vuorovaikutus ja yleisön osallistuminen. Yhtenä kohderyhmänä oli nuoret. Vantaalaisen Vaskivuoren lukion medialinja teki näyttelyyn dokumentteja oman koulunsa bänditoiminnasta. Vernissan animaatioasema ja Vantaan kaupungin nuorisopalveluiden kädentaitopaja toteuttivat yhteistyössä fiktiivisiä nukkeanimaatioita, joissa nuoret tulkitsivat vantaalaista rockhistoriaa omista lähtökohdistaan käsin. Inspiraation lähteinä käsikirjoituksessa olivat museolta saadut lehtileikkeet, rokkarihaastattelut ja valokuvat. Ensimmäinen animaatio, Korson Kapina 1965, julkaistiin tammikuussa 2013 ja toinen, Länsimäki 1985, toukokuussa 2013. Trilogian kolmas osa valmistui vuonna 2014. == Näyttely == Rock’n Vantaa -näyttely oli avoinna yleisölle Tikkurilan vanhassa asemarakennuksessa toukokuusta joulukuuhun 2014. Avajaisten yhteydessä oli rock-konsertti, joka järjestettiin yhteistyössä Vantaan kaupungin tapahtuma- ja kaupunkikulttuuripalveluiden kanssa kaupunkijuhlien aikana. ==Lähteet== ==Kirjallisuutta== * Kangas, Anna & Immonen, Mari 2012: Rokkaava lähiö. Helsingin pitäjä 2013 Helsinge, 234–239. Porvoo: Vantaa-seura. ISBN 978-952-67848-0-9. * Immonen, Mari & Tolonen, Katja 2014: Rock’n Vantaa: 1960-luvulta tähän päivään. Vantaan kaupunginmuseo. ISBN 978-952-443-467-6. ==Aiheesta muualla== * Vantaan kaupunginmuseo: Intohimona Rock’n Vantaa -dokumentti * Rock’n Vantaa -blogi * Rock’n Vantaa Facebookissa * Korson Kapina 1965 -animaatio * Länsimäki 1985 -animaatio Luokka:Vantaan tapahtumat Luokka:Suomalainen rock
Purjeliskokalat

Purjeliskokalat (Alepisauridae) on auloppikaloihin kuuluva heimo. Heimon lajeja tavataan kaikista lämpimistä ja lauhkeista valtameristä. ==Lajit ja anatomia== Purjeliskokaloihin kuuluvien lajien määrä vaihtelee lähteittäin. Suppeimman määritelmän mukaan heimoon kuuluu 1 suku ja 2 lajia. Lajit ovat purjeliskokala (Alepisaurus ferox) ja pohjanpurjeliskokala (A. brevirostris). Eräät lähteet lukevat heimoon myös naskalileuat (Omosudidae) ja keihäskalat (Anotopteridae). Purjeliskokalat ovat pitkäomaisia ja hoikkia kaloja. Lajeista suurempi purjeliskokala voi saavuttaa 215 cm:n pituuden ja pienempi pohjanpurjeliskokala kasvaa suurimmillaan noin metrin mittaiseksi. Tunnusomaisin piirre on lähes koko ruumiin mittainen ja hyvin korkea purjemainen selkäevä, jonka takana on pieni rasvaevä. Pyrstöevä on voimakkaasti haarautunut ja vatsaevät ovat rintaeviä pidemmät. Suu on suuri, ja suussa on muutama kookas torahammas ja useita pienempiä hampaita. Purjeliskokaloilla ei ole uimarakkoa. Väritykseltään heimon kalat ovat hohtavansinisiä selästä ja hopeanharmaita vatsasta. Evät ovat sinertävän mustat. Purjeliskokalalajit ovat hermafrodiitteja eli samalla yksilöllä on sekä koiraan että naaraan sukupuolielimet. ==Levinneisyys ja elintavat== Purjeliskokalalajeja tavataan Atlantin, Välimeren, Intian valtameren ja Tyynenmeren lämpimissä ja lauhkeissa vesissä. Niitä tavataan niin lähellä meren pintaa kuin aina 1 800 metrin syvyydessäkin. Purjeliskokalat ovat ahnaita petoja, joiden ravintoa ovat pääjalkaiset, kuten mustekalat, salpat, äyriäiset ja toiset kalat. ==Lähteet== Luokka:Auloppikalat
Koko ni Ita Koto

on AKB48:n kolmas albumi, joka julkaistiin 8. kesäkuuta 2011. ==Kappalelista== # # # # # # # # # # # # # # # # Luokka:Vuoden 2011 albumit Luokka:AKB48:n albumit